open-index/open-wikipedia-markdown huggingface dataset:
Դմակ

thumb|250px|Թուրքական սորտի դմակավոր ոչխարներ
**Դմակ**, դմակավոր տեսակի ոչխարի պոչի շրջանում առկա ճարպային կուտակում։ Դմակի ճարպը պետք չէ շփոթել ավելի դժվարահալ՝ փորոտիքի ճարպի հետ, ինչը կենդանու ներքին օրգանների շրջանում կուտակված ճարպային գոյացություն է։

## Անատոմիա
Ճարպը կուտակվում է սրբոսկրի վրա և ոչխարի պոչից ձևավորված առաջին 3-5 ողերի վրա։ Կախված ցեղատեսակից և մսեղիքի ընդհանուր քաշից՝ դմակը կարող է հասնել 30 կիլոգրամի, չնայած սովորաբար դրա քաշը հազվադեպ է գերազանցում 5-10 կիլոգրամը։ Ծառայում է բտման շրջանում ճարպի կուտակման համար և հետևապես երաշտի շրջանում էլ սպառման համար (ճիշտ այնպես, ինչպես ուղտերի դեպքում սապատն է ծառայում)։ Դմակը միայն արտաքին մասից է պատված բրդով և կազմված է համաչափ դասավորված մասերից, որոնց միջև տեղավորված է պոչի վերջնահատվածը՝ ծածկված երկար, կոշտ մազերով։ Ոչխարի դմակի առկայությունը և ճարպի շերտի հաստությունը պայմանավորված են թե՛ կերի որակով, թե՛ բտման պարբերականությամբ, թե՛ նպաստավոր բնակլիմայական պայմաններով։  Դմակի ձևավորումը պայմանավորված է նաև տեղանքի պայմաններով՝ այն բուսականության աճով, որը պիտանի է ոչխարի սնման համար։

## Կիրառում
Դմակի ճարպի արժեքավոր հատկանիշները նկատվել են դեռևս շատ վաղուց. դմակավոր ոչխարների ամենահին պատկերները գտնվել են շումերական հնագույն քաղաքներ Ուրուկի (մ.թ.ա. 3 000 տարի) սպասքի և Ուրի (մ.թ.ա. 2 000 տարի) սպասքի և խճանկարների վրա։ Որպես զոհաբեության առարկա՝ դմակը հիշատակվում է նաև Աստվածաշնչում։ **Դմակի ճարպ**ը կամ **դմակի յուղ**ը սենյակային ջերմաստիճանում չի սառչում և խոհանոցում կիրառվում է արևելյան ուտեստների պատրաստման ժամանակ։ Դրանից պատրաստում են նաև քաղցրեղեն և օճառ։ Կիրառում են նաև թեյի պատրաստման համար։ Դմակից կտրված փոքր կտորները տապակած վիճակում մատուցում են մինչ հիմնական սննդի մատուցումը։ Բացի այդ՝ դմակի ճարպը կիրառվում է որպես բնական կոնսերվանտ՝ սառնարանի բացակայության դեպքում միսը տաք կլիմայական պայմաններում պահելու համար։ Արաբական երկրներից Իրանում, Հարավային Կովկասի գյուղական շրջաններում, Միջին Ասիայում և Ղազախստանում թափոնքների օգտագործման մեջ գործում են դմակի կիրառման յուրահատուկ ավանդույթներ։

## Տես նաև
* Դմակավոր ոչխարներ
* Ոչխար

## Ծանոթագրություններ

## Արտաքին հղումներ
* Դմակի ճարպ
* Ի՞նչ է ոչխարի դմակը 

Կատեգորիա:Արևելյան խոհանոց
Կատեգորիա:Կենդանական ճարպեր
Կատեգորիա:Կովկասյան խոհանոց
Կատեգորիա:Ոչխարաբուծություն
Գարեգին Նժդեհ մեդալ

**«Գարեգին Նժդեհ» մեդալ**, Հայաստանի զինված ուժերի մեդալ։ Հիմնադրվել է 2001 թվականի հուլիսի 20-ի ՀՀ ՊՆ թիվ 548 հրամանով։

## Մեդալով պարգևատրվողները
ՀՀ զինված ուժերի «Գարեգին Նժդեհ» մեդալով պարգևատրվում են բանակաշինության, ՀՀ ԶՈՒ մարտական պատրաստության և ռազմահայրենասիրական դաստիարակության բնագավառում զգալի ներդրում ունեցող սպաները և ենթասպաները, ժամկետային ծառայության ընթացքում հայրենիքի սահմանների պաշտպանության, զինծառայողների կյանքին սպառնացող վտանգը վերացնելու գործում անձնական խիզախություն ցուցաբերած զինծառայողները, Հայկական բանակի կայացման և ամրապնդման գործում զգալի ավանդ ունեցող անհատները։ ՀՀ զինված ուժերի «Գարեգին Նժդեհ» մեդալով հետմահու պարգևատրում չի կատարվում։

## Պարգևատրման միջնորդությունը
ՀՀ զինված ուժերի «Գարեգին Նժդեհ» մեդալով պարգևատրման միջնորդությունը հարուցում են՝ ՀՀ պաշտպանության նախարարի տեղակալները, ՊՆ և ԶՈՒ ԳՇ վարչությունների և առանձին բաժինների պետերը, պաշտպանության բանակի, բանակային կորպուսների, զորամասերի հրամանատարները, ՀՀ ԱԱԾ տնօրենը և Ոստիկանության պետը, ՀՀ կառավարությանն առընթեր արտակարգ իրավիճակների վարչության պետը, ՀՀ նախարարությունների, գերատեսչությունների, պետական, հասարակական կազմակերպությունների ղեկավարները։ Ներկայացումները հասցեագրվում են կառավարական պարգևներով պարգևատրման ՊՆ հանձնաժողովին։ ՀՀ զինված ուժերի «Գարեգին Նժդեհ» մեդալը շնորհվում է ՀՀ պաշտպանության նախարարի հրամանով։

## Կրելու կարգը
ՀՀ ՊՆ 02.04.2015 թվականի ապրիլի 2-ի թիվ 323 հրամանի համաձայն՝ «Գարեգին Նժդեհ» մեդալը կրում են կրծքի ձախ կողմում՝ «Դրաստամատ Կանայան» մեդալից անմիջապես հետո։

## Ծանոթագրություններ

Կատեգորիա:Հայաստանի մեդալներ
Ձարխոտ բաժանատերև

**Կճութ, Ձարխոտ բաժանատերև** (), ձարխոտազգիների ընտանիքին պատկանող պտերանման բույս։

## Նկարագրություն
Բազմամյա կոճղամատավոր բույս է, որի բարձրությունը 60-160 սմ է։ Վայրի թիթեղը փափուկ է, մուգ կանաչ, կրկնակի կամ եռակի փետրաձև հատված , երկրորդ կարգի սեգմենտները երկարավուն-նշտարաձև են։ Կոթը վայրի թիթեղից կարճ է։

## Տարածվածություն
Հայաստանում ԿՃՈՒԹԸ հանդիպում է Իջևանի և Լոռու ֆլորիստական շրջաններում։ Աճում է նաև Մեծ Կովկասում, և Հարավային Կովկասում, Ղարաբաղում, Եվրոպայում, միջերկրածովյան ավազանի երկրներում, Թուրքիայում, Հյուսիսային և Արևելյան Ասիայում, Հյուսիսային Ամերիկայում։

## Էկոլոգիա
Աճում է ենթալպյան գոտում՝ ծովի մակարդակից 2200-2600 մ բարձրությունների վրա, քարքարոտ կիրճերում, Կովկասյան մրտավարդի թփերի մեջ։

## Պահպանություն
Վտանգված տեսակ է։ Հյուսիսային Հայաստանում հայտնի են երկու լոկալիտետներ։ Տարածման և բնակության շրջանների մակերեսը 10 կմ²-ից պակաս է։ Տեսակին աճելավայրերի պայմանների փոփոխության հետևանքով սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պահպանության գործողություններ չեն իրականացվում։
## Ծանոթագրություններ

Կատեգորիա:Վտանգված տեսակներ
Կատեգորիա:Պտերանմաններ
Կատեգորիա:Ձարխոտազգիներ
Կատեգորիա:ՀՀ Կարմիր գրքում գրանցված բույսեր
Աբել եպիսկոպոս

**Աբել եպիսկոպոս** (նաև՝ *Աբել երեց*, *Հաբել երեց*, ), հայ հոգևորական, Հայ Առաքելական եկեղեցու Վրկանից թեմի առաջնորդ (599 թվականից), կոդրացիների ցեղից։ Կոդրացիների ցեղից Աբել երեցին Վրկանից մարզպան Սմբատ Բագրատունին նշանակում է Վրկանից աշխարհի, Թուրքեստանի և Դելհաստանի գաղթական պարսկացած հայերի, ինչպես նաև ասորիների ու հույների հոգևոր հովիվ, որպեսզի վերականգնի նրանց կողմից մոռացված հայոց լեզուն ու կրոնը։ Նախքան այդ՝ 599 թվականին Սմբատ Բագրատունին Աբել երեցին ուղարկում է Ամենայն Հայոց Մովսես Բ Եղիվարդեցի կաթողիկոսի մոտ և եպիսկոպոս ձեռնադրելով՝ Վրկանը հայոց կաթողիկոսության թեմ դարձնում։

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 17․
* «Սեբեոս, Պատմություն (գրաբար և արլհ.)», թարգմ.՝ Գուրգեն Խաչատրյան և Վանո Եղիազարյան, Երևան, 2005, Գլ․ Իդ (էջ 112)․
* «Մխիթարայ Անեցւոյ Պատմութիւն», Ս. Պետերբուրգ, 1879, Գլ․ իդ (էջ 33)․
* «Տիեզերական պատմութիւն Ստեփաննոս վարդապետի Տարօնեցւոյ», Կարապետ Շահնազարյան, Փարիզ, 1859, Գլ․ Բ․բ. (էջ 86)

Կատեգորիա:Հայ առաքելական եպիսկոպոսներ
Կատեգորիա:Հայ հոգևորականներ
Կատեգորիա:6-րդ դարի հայ եպիսկոպոսներ
Ամանորյա ճանապարհորդություն

**«Ամանորյա ճանապարհորդություն»** (), խորհրդային կարճամետրաժ մուլտիպլիկացիոն ֆիլմ-հեքիաթ՝ ստեղծված 1959 թվականին «Սոյուզմուլտֆիլմ» ստուդիայում։

## Սյուժե
Մոսկվայի բնակիչ փոքրիկ Կոլյան ցանկանում է տոնածառ հասցնել իր բևեռահույզ հորը, որը գտնվում էր խորհրդային «Мирный» բևեռային կայանում՝ Անտարկտիդայում։ Ձմեռ պապը, փորձելով կատարել տղայի ցանկությունը, նրան տալիս է իր կախարդական, աստղային ինքնաթիռը։ Սակայն կայարան պետք է հասնել այն ժամանակ, երբ կհնչեն ամանորյա զանգերը։ Տասներկուերորդ ղողանջի հետ կախարդանքը վերանում է, և Կոլյան, որը մոտ էր իր երազանքի իրականացմանը, չի հասցնում կատարել իր մտահղացումը։ Անհետանում է ոչ միայն կախարդանքը, այլև Կոլյայի երազը։ Արթնանալով իրենց տանը՝ Կոլյան հոր ուղարկած հեռագրից իմանում է, որ Մոսկվայից գնացած ինքնաթիռը տոնածառ է տարել բևեռային կայանում ձմեռողների համար։

## Ստեղծողներ

## Հետաքրքիր փաստեր
* «Ամանորյա ճանապարհորդություն» մուլտֆիլմի մոտիվներով 1964 թվականին մոսկովյան «Խորհրդային կինոարվեստի պրոպագանդման բյուրո» հրատարակչության կողմից «Ֆիլմ-հեքիաթներ» շարքում հրատարակվել է Լ. Արկադևի ու Ի. Բոլգարինի համանուն գիրքը, որը նկարազարդել են Ի. Զնամենսկին ու Պ. Նոսովը։ Գրքի տպաքանակը կազմել է 500 000 օրինակ։
* 1962 թվականին «Диафильм» ստուդիայի կողմից թողարկվել է «Ամանորյա ճանապարհորդություն» ֆիլմը։
* Մուլտֆիլմում առկա է սխալ. երբ Կոլյան հայտնվում է Անտարկտիդայում, նրա գլխավերևում երկինքը մուգ է։ Սակայն Ամանորին Անտարկտիդայում բևեռային օր է, և 67-րդ զուգահեռականից հարավ այդ ժամանակ արևն ընդհանրապես մայր չի մտնում։

## Վերաթողարկում
1991 թվականին մուլտֆիլմը թողարկվել է «Ամանորյա տոնածառի տոնը» մուլտֆիլմերի հավաքածուում VHS տեսաերիզներով «Крупный план» կինոմիության կողմից։ 1990-ական թվականների կեսերին մուլտֆիլմը տարածվել է VHS-ով «Studio PRO Video»-ի կողմից խորհրդային լավագույն մուլտֆիլմերի հավաքածուում։ 1990-ական թվականների կեսերին «Союз Видео» ստուդիան թողարկել է մուլտֆիլմը VHS-ով։

2000-ական թվականներին մուլտֆիլմը թողարկվել է DVD-ով մուլտֆիլմերի հավաքածուներում՝ «Ամանորյա տոնածառի տոնը» (, տարածող՝ «Крупный План», 2004), «Երբ վառվում են տոնածառերը» (, տարածող՝ «СОЮЗ Видео», 2005), «Ամանորի գիշերը» (, տարածող՝ «СОЮЗ Видео», 2007), «Для весёлых непосед: Вершки и корешки» (№ 21, տարածող՝ «Крупный План», 2011)։

## Ծանոթագրություններ

## Արտաքին հղումներ
* Л. Аркадьев, И. Болгарин «Новогоднее путешествие».
* Георгий Бородин. «Новогодняя анимация».
* Георгий Бородин. «Образ Деда Мороза в российской анимации»

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1959 մուլտֆիլմեր
Կատեգորիա:Պյոտր Նոսովի մուլտֆիլմեր
Ուղիղ երեքն անց տասնհինգ...

**«Ուղիղ երեքնանց տասնհինգ…»** (), խորհրդային նկարված մուլտֆիլմ՝ ստեղծված 1959 թվականին ռեժիսոր-մուլտիպլիկատոր Բորիս Դյոժկինի և Եվգենի Միգունովի կողմից «Սոյուզմուլտֆիլմ» ստուդիայում։ Մուլտֆիլմը պատկանում է «Ուրախ մարդուկների արկածների մասին» պատմող շարքին։

## Սյուժե
Մի անգամ «Ուրախ նկարներ» խմբագրությունում հնչում է հեռախոսային զանգ։ Տեղի պիոներական ճամբարի ջոկատավարներն Ուրախ մարդուկների ակումբի անդամներին խնդրում են տոնական համերգ տալ իրենց ճամբարի բացման կապակցությամբ։ Ակումբի մասնակիցներն ուրախությամբ համաձայնում են և անմիջապես ուղևորվում։ Սակայն ճամբարի ճանապարհին նրանց բեռնատարը փչանում է, և նրանք ստիպված են լինում անմիջապես սարքել այն կամ գտնել այլ միջոց, որպեսզի ճամբար հասնեն համերգի սկսվելուց առաջ։ Իսկ այն նախատեսված է ուղիղ 3:15։

## Ստեղծողներ
* Սցենարի հեղինակ և բեմադրող – Բորիս Դյոժկին, Եվգենի Միգունով
* Բեմադրող նկարիչներ – Բորիս Դյոժկին, Եվգենի Միգունով
* Կոմպոզիտոր – Ալեքսանդր Վառլամով
* Օպերատոր – Ա. Աստաֆև
* Հնչյունային օպերատոր – Նիկոլայ Պրիլուցկի
* Ռեժիսորի օգնականներ – Լ. Կովալևսկայա, Տ. Սազոնովա
* Նկարիչ-դեկորատոր – Ի. Սվետլիցա
* Նկարիչ-մուլտիպլիկատորներ – Բորիս Դյոժկին, Ֆեոդոր Խիտրուկ, Վյաչեսլավ Կոտյոնոչկին, Վլադիմիր Պեկար, Ֆաինա Եպիֆանովա, Անատոլի Պետրով, Վիոլետա Կոլեսնիկովա, Գալինա Բարինովա, Յուրի Բուտիրին
* Խմբագիր – Զ. Պավլովա
* Ֆիլմի տնօրեն – Ֆ. Իվանով

### Հնչյունավորողներ
* Գեորգի Վիցին – *Մատիտ / Պետրուշկա* (տիտրերում նշված չէ)

## Թողարկումներ
Մուլտֆիլմը թողարկվել է DVD սկավառակով «Союз-видео» ստուդիայի կողմից․ ձայն — Ռուսերեն Dolby Digital 1.0 Mono, տարածաշրջանային կոդ — 0 (All), պատկեր — Standart 4:3 (1,33:1), գույն — PAL։ Բովանդակություն՝ «Որտե՞ղ եմ ես տեսել նրան» (), «Գարնանային մեղեդիներ» (), «Катерок», «Մաշենկայի համերգը» (), «Անտառային էստրադայում» (), «Օտար ձայն» (), «Երաժիշտ այծը» ()։

## Ծանոթագրություններ

## Արտաքին հղումներ
* «Ուղիղ երեքն անց տասնհինգ...» մուլտֆիլմը Аниматор.ру կայքում
* «Ուղիղ երեքն անց տասնհինգ...» մուլտֆիլմը mults.spb.ru կայքում

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1959 մուլտֆիլմեր
Կատեգորիա:Բորիս Դյոժկինի մուլտֆիլմեր
Կլոդ Աբբ

**Կլոդ Աբբ** (, ), ֆրանսիացի ֆուտբոլիստ, դարպասապահ, 1958 թվականի ֆուտբոլի աշխարհի առաջնության մասնակից։

## Կարիերա
### Ակումբային
Կլոդ Աբբն սկսել է պրոֆեսիոնալ ֆուտբոլիստի իր կարիերան «Բեզյե» ակումբում։ Սկսած 1950 թվականից և հաջորդող երկուսուկես տարիների ընթացքում դարպասապահն ակումբի կազմում խաղացել է Ֆրանսիայի առաջնության 2-րդ դիվիզիոնում։ Այնուհետև տեղափոխվել է «Սենթ Էտյեն»։

«Սենթ-Էտյեն»-ի կազմում Կլոդ Աբբը խաղացել է մինչև 1961/62 մրցաշրջանի ավարտը։ 1956/57 մրցաշրջանում ակումբի կազմում դարպասապահը դարձել է Ֆրանսիայի չեմպիոն, իսկ 3 տարի անց` ազգային գավաթի եզրափակիչի մասնակից։

1960/61 մրցաշրջանում, պայմանագիր ունենալով «Սենթ-Էթյեն»-ի հետ, Աբբը «Օլիմպիական Լիոն»-ի կազմում մեկ խաղ է անցկացրել Տոնավաճառի գավաթի 1/8 եզրափակիչում։ 1962 թվականին «Սենթ-Էտյեն»-ի կազմում Աբբը նվաճել է Ֆրանսիայի գավաթը, որից հետո դարպասապահն ավարտել է իր կարիերան։

### Հավաքականում
Կլոդ Աբբը Ֆրանսիայի հավաքականում իր դեբյուտը նշել է 1957 թվականի հոկտեմբերի 27-ին աշխարհի առաջնության ընտրական մրցաշարում Բելգիայի հավաքականի դեմ խաղում, չնայած հավքականում հայտագրվել էր դեռ աշխարհի նախորդ առաջնության ժամանակ։

1958 թ. Կլոդ Աբբը ազգային հավաքականի կազմում կրկին մեկնել է աշխարհի առաջնության  խաղերին և սկսել մրցաշարը որպես պահեստային դարպասապահ։ Սակայն խմբային մրցաշարի երրորդ հանդիպման ժամանակ (Շոտլանդիայի հավաքականի դեմ խաղում) դարպասապահը դաշտ է դուրս եկել թիմի հիմնական կազմում և իր տեղի դարպասի մոտ չի զիջել մինչև մրցաշարի ավարտը` դառնալով նրա բրոնզե մեդալակիր։

Ազգային հավաքականի կամում վերջին անգամ Աբբը խաղացել է դեկտեմբերի 1958 թվականի դեկտեմբերի 2-ին, Եվրոպայի առաջնության ընտրական փուլում, հույների դեմ խաղում։ Ընդհանուր առմամբ դարպասապահն ազգային հավաքականի կազմում անցկացրել է 9 խաղ` բաց թողնելով 18 գոլ։

## Վիճակագրություն

**Արդյունքում. 9 խաղ/ 18 բաց թողնված գոլ, 3 հաղթանակ, 4 ոչ-ոքի, 2 պարտություն:**

## Ծանոթագրություններ

## Արտաքին հղումներ
* Պրոֆիլը Pari-et-gagne.com կայքում

Կատեգորիա:Սենտ Էտիենի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլային մարզիչներ
Կատեգորիա:Ֆրանսիացի ֆուտբոլիստներ
Ի՞նչ դառնալ (մուլտֆիլմ)

**«Ի՞նչ դառնալ»** (), խորհրդային նկարված մուլտֆիլմ՝ նկարահանված 1948 թվականին «Սոյուզմուլտֆիլմ» կինոստուդիայում՝ ըստ Վլադիմիր Մայակովսկու համանուն բանաստեղծության մոտիվների։ Գովերգում է աշխատանքը և հարգանք ստեղծում ցանկացած մասնագիտության հանդեպ։

## Սյուժե
Մուլտիպլիկացիոն ֆիլմը նկարահանվել է Վլադիմիր Մայակովսկու բանաստեղծության մոտիվներով, որտեղ աղջիկն ու տղան՝ քույր և եղբայր Կնոպոչկինները քննարկում են ապագա մասնագիտության ընտրության հարցը։ Ե՛վ տղան, և՛ աղջիկը ցանկանում են օգուտ բերել մարդկանց, սակայն նրանք երկար վիճում էին, թե որ մասնագիտությունն է ամենակարևորը։ Արդյունքում նրանք եկան այն եզրակացության, որ մասնագիտություններից յուրաքանչյուրը յուրովի լավն է, և եթե դրանք չլինեն, չի լինի նաև ապագայում առաջընթաց, առողջություն, լավ կյանք։

## Ստեղծողներ
* Սցենար - Դմիտրի Բաբիչենկո, Յուրի Գանֆ
* Ռեժիսոր - Դմիտրի Բաբիչենկո
* Բեմադրող նկարիչ - Գրիգորի Կոզլով
* Կոմպոզիտոր՝ - Նիկոլայ Իվանով-Ռադկևիչ
* Նկարիչ-մուլտիպլիկատոր - Բորիս Դյոժկին, Ելիզավետա Կոմովա, Եվգենի Տրունով, Նիկոլայ Ֆյոդորով, Գենադի Ֆիլիպով
* Օպերատոր - Միխայիլ Դրույան
* Ձայնի օպերատոր - Ս. Ռենսկի
* Ռեժիսորի օգնական - Ե. Շիլովա 
* Մոնտաժող - Լիդիա Կյակշտ

## Հետաքրքիր փաստեր
Քույր ու եղբայր Վանյա և Մաշա Կնոպոչկինները հայտնվել են նաև Վլադիմիր Սուտեևի «Ուրախ պարտեզ» մուլտֆիլմում։

## Մուլտֆիլմի մասին
Մոսկվայի պետական հոգեբանամանկավարժական համալսարանը խորհուրդ է տալիս մուլտֆիլմը դիտեն 5-6 տարեկան հասակի երեխաները։

## Տեսաթողարկում
Վերաթողարկվել է 2002 թվականին VHS, Video CD, DVD տեսքով «Բարև՛, Դպրոց» մուլտֆիլմների ժողովածուով։

## Ծանոթագրություններ

## Արտաքին հղումներ
* Польский плакат мультфильма.
* 
* 
* 

Կատեգորիա:1948 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Մուլտֆիլմեր շների մասին
Ռահիբ Ալիև

**Ռահիբ Սեյիդաղա օղլի Ալիև** (, ), թատրոնի և կինոյի ադրբեջանցի դերասան, Ադրբեջանի վաստակավոր արտիստ (2006)։

## Կենսագրություն
Ռահիբ Ալիևը ծնվել է 1945 թվականի հուլիսի 12-ին Բաքվում։ Վաղ տարիքում հանդես է եկել որպես դերասան խորհրդային շրջանում գործող «ժողովրդական թատրոններում» և նաև 1950-ականների վերջից դրամա ասոցիացիաներում։ 1965 թվականին դերասանը մտավ Ադրբեջանի պետական թատերական ինստիտուտի (ներկա Ադրբեջանի պետական մշակույթի և արվեստի համալսարան) դրամատիկական կինոյի ֆակուլտետ։ 1969 թվականին ավարտել է նույն ինստիտուտը։ Ինստիտուտում սովորելիս նա հրավիրվել է 1967 թվականին Ադրբեջանի պետական պատանի հանդիսատեսի թատրոն։ Այդ ժամանակից ի վեր նա գործում է այս թատրոնում։

Ռահիբ Ալիևը պաշտոնապես սկսեց իր դերասանական կարիերան 1968 թվականի սեպտեմբերի 18-ից։ 
### Թատրոնում և կինոյում
Դեռ լինելով դպրոցական, Ռահիբ Ալիևը մասնակցել է սիրողական թատերական ներկայացումներին։ 1968 թվականից՝ խաղալով պրոֆեսիոնալ բեմի վրա, ընդմիշտ իր կյանքը կապում է թատրոնի հետ։ Նա ստեղծեց ավելի քան 70 կերպարներ պետական պատանի հանդիսատեսի թատրոնի բեմում։ Կերտել է սոցիալական սրությամբ կատակերգական և տարբեր կերպարներ. Մարքոնե («Բոռ», Էթել Լիլիան Վոյնիչ), Ճեբի («Հաջի Գեմբեր», Ն. Վեզիրով), Անջելոո («Սխալների կատակերգությունը», Ուիլյամ Շեքսպիր) և այլն։

2006 թվականին ադրբեջանական թատրոնի արվեստի զարգացման գործում ունեցած ավանդի համար պարգևատրվել է «Ադրբեջանի Հանրապետության վաստակավոր արտիստ» պատվավոր կոչում։ Նա նաև պարգևատրվել է նախագահի մրցանակին 2011, 2013, 2014, 2015, 2016, 2017, 2018 թվականներին։ 2015 թվականին նա պարգևատրվել է Ադրբեջանի թատերական գործիչների միության «Արվեստական գործիչ» մեդալով։

2015 թվականին Ադրբեջանի պետական պատանի հանդիսատեսի թատրոնում  Ռահիբ Ալիևի 70-ամյա հոբելյանը նշվեց բարձր մակարդակով։

2018 թվականի դեկտեմբերի 10-ին Ադրբեջանի պատանի հանդիսատեսի թատրոնի 90-ամյակի կապակցությամբ Ադրբեջանում թատերական արվեստի զարգացման ծառայությունների համար, պարգևատրվել է «Պրոգրես» մեդալով։

## Ծանոթագրություններ

Կատեգորիա:Ադրբեջանցի դերասաններ
Կատեգորիա:Դերասաններ այբբենական կարգով
Կատեգորիա:20-րդ դարի ադրբեջանցիներ
Կատեգորիա:Խորհրդային դերասաններ
Ծղոտե ցլիկ (մուլտֆիլմ, 1954)

**Ծղոտե ցլիկ** (), 1954 թվականին նկարահանված խորհրդային մուլտիպլիկացոն ֆիլմ։ Մուլտֆիլմն ուկրաինական ժողովրդական «Ծղոտե ցլիկ, ձյութի տակառիկ» հեքիաթի էկրանավորումն է։ Մուլտֆիլմը ստեղծվել է Սոյուզմուլտֆիլմ ստուդիայում, ռեժիսորները Օլգա Խոդատաևան և Լեոնիդ Արիստովն են։

## Սյուժե
Աղվեսը աքաղաղ է գողանում աղքատ խուտորի հավաբնից, որտեղ ապրում էին պապիկն ու իր թոռնիկը։ Նրանք նկատում են գողությունը և փորձում էին հետապնդել աղվեսին։ Արդյունքում աղվեսն ընկնում է, և աքաղաղը կորչում է անտառում։ Վերջին ընտանի կենդանուն կորցրած թոռնուհուն մխիթարելու համար պապիկը փայտից ու ծղոտից ցլիկ է պատրաստում և չորս կողմից պատում ձյութով։ Թոռնուհին ցլիկին տանում է արածելու և քնում է արևի տակ։ Այդ ժամանակ անտառից գալիս է արջը, որը  փորձում է երկխոսել ցլիկի հետ, սակայն պատասխան չի ստանում։ Արդյունքում հակամարտություն է առաջանում, արջը հարվածում է ցլիկին, և իր թաթը մնում է ձյութի մեջ։ Արջին օգնության է հասնում աղվեսը նապաստակի հետ, բայց նրանք նույնպես չեն կարողանում պոկվել ցլիկից։ Ի վերջո պապիկը բոլոր երեքին գցում է վանդակի մեջ և բաց է թողնում միայն այն պայմանով, որ նրանք կգտնեն աքաղաղին։ Կենդանիները գտնում են աքաղաղին և բերում նրան տուն, այդպիսով հակամարտությունը վերջանում է։

Ֆիլմի սյուժեն տարբերվում է հեքիաթի սյուժեից, որտեղ կենդանիներն առանձին-առանձին հակամարտում են ցլիկի դեմ, իսկ հետո նրանցից յուրաքանչյունն առանձին պապիկի համար բերում է նվեր, այլ ոչ թե աքաղաղին։

## Հեղինակներ
* Սցենարի հեղինակ` Զինաիդա Ֆիլիմոնովա
* Ռեժիսորներ` Օլգա Խոդատաևա, Լեոնիդ Արիստով
* Կոմպոզիտոր` Նիկոլայ Բուդաշկին
* Բեմադրող նկարիչ` Լեոնիդ Արիստով 
* Նկարչի օգնական` Ա. Դուրակով
* Նկարիչ-մուլտիպլիկատորներ` Ֆաինա Եպիֆանովա, Ռոման Դավիդով, Լիդիա Ռեզցովա, Ռոման Կաչանով, Վլադիմիր Արբեկով, Բորիս Բուտակով, Իգոր Պոդգորսկի, Վիկտոր Լիխաչև, Ելեն Խլուդովա, Վասիլի Ռյաբչիկով, Բորիս Չանի
* Նկարիչ-դեկորատորներ` Վերա Վալերիանովա, Ի. Տրոյանովա, Օլգա Գեմմերլինգ, Վերա Ռոջերո, Ի. Պրոկոֆևա
* Օպերատոր` Ն. Սոկոլովա
* Հնչյունային օպերատոր` Գեորգի Մարտինյուկ
* Տեխնիկական օգնականնեչ` Գ. Լյուբարսկայա, Ե. Շիլովո
* Մոնտաժողի օգնական` Նինա Մայորովա

## Վերահնչյունավորում
* 2001 թվականի հնչյունավորում. Իրինա Մալիկովա՝ Թոռնիկ, Աղվես, Բորիս Տոկարև՝ Պապիկ, Ալեքսանդր Կոտով՝ Արջ, Տատյանա Կանաևա՝ Նապաստակ։
* 2001 թվականին մուլտֆիլմը վերականգնվել է և կրկին վերահնչյունավորվել է «Ստուդիա ԱՍ» և «Մանկական սեանս» ընկերությունների կողմից։ Նոր տարբերակում փոխվել է ամբողջ հնչյունագրությունը, վերահնչյունավորմանը մասնակցել են ժամանակակից դերասաններ, իսկ լուսագրերում փոխվել են հնչյունային ռեժիսորի և հնչյունավորող դերասանների մասին տեղեկությունները։ Վերահնչյունավորումը խիստ բացասական արձագանք է գտել ինչպես հեռուստադտողի մեծ մասի, այնպես էլ` մասնագետների կողմից։ Վերականգնված տարբերակի պատկերի որակը ևս երբեմն քննադատության է ենթարկվել։

## Ծանոթագրություններ

## Արտաքին հղումներ
* 
* 
* Վերահնչյունավորված տարբերակ

Կատեգորիա:1954 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Խնկեղեգ ճահճային

**Խնկեղեգ ճահճային** (), խնկեղեգազգիների ընտանիքին պատկանող ծածկասերմ բույս։ Գրանցված է ՀՀ Կարմիր գրքում։

## Նկարագրություն
Բազմամյա, դեղատու խոտաբույս է, որն օժտված է հականեխիչ հատկությամբ։ Ունի մինչև 1,5 մ բարձրություն, հաստ, սողացող կոճղարմատ և երկար մազարմատներ։ Տերևները գծային– թրանման են, տափակ, թեթևակի դեղնավուն–կանաչ։ Ծաղկաբույլը՝ եզրային, մի կողմ թեքված, 4–6 սմ երկարության։ Ծաղիկները շատ մանր են և երկսեռ։ Պտուղը չոր հատապտուղ է։ Կալամուսի յուղը օգտագործվում է բժշկության, կոսմետոլոգիայի, օծանելիքի, խոհարարության և կենցաղային կարիքների համար:

## Տարածվածություն
Հայաստանում հանդիպում է միայն Երևանի ֆլորիստիկական շրջանում (Արևշատ, Մխչյան, Ծաղկունք, Փարաքար գյուղերի շրջակայքում)։ Տեսակը տարածված է Կովկասում, մասնավորապես Նախակովկասում, և Հարավային Կովկասում, Եվրոպայում, Ասիայում, Սիբիրում, Հեռավոր Արևելքում, Հյուսիսային Ամերիկայում։

## Էկոլոգիա
Աճում է ստորին լեռնային գոտում՝ ծովի մակարդակից 900–1300 մ բարձրությունների վրա, գետերի ափերին, ճահճացած տեղերում, ոռոգիչ ջրանցքների երկարությամբ։ Ծաղկում է մայիս–հունիս ամիսներին, պտղաբերում՝ հունիս–օգոստոսին։

## Պահպանություն
Վտանգված տեսակ է։ Տարածման և բնակության շրջանների մակերեսը 500 կմ²–ից պակաս է։ Բնական աճելավայրերը գտնվում են անմիջական ոչնչացման սպառնալիքի տակ։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES–ի և Բեռնի կոնվենցիաների հավելվածներում ընդգրկված չէ։

## Ծանոթագրություններ

Կատեգորիա:1753 թվականին նկարագրված բույսեր
Կատեգորիա:Խնկեղեգազգիներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր
Կատեգորիա:Վտանգված տեսակներ
Նա բռնվեց

**«Նա բռնվեց»** (), խորհրդային նկարված մուլտֆիլմ ստեղծված Վյաչեսլավ Կոտյոնոչկինի կողմից 1981 թվականին, արկածային ֆիլմ-հեքիաթ երեխաների համար։ Մուլտֆիլմը պատմում է այն մասին, թե ինչպես են կուղբը, սկյուռը, մկնիկը և գորշուկը փրկում նապաստակին արջից։ 1983 թվականին թողարկվել է մուլտֆիլմի շարունակությունը ՝ «Բռնվեց նա, որ կծում էր»։

## Սյուժե
Սկյուռը վազում է կուղբի մոտ՝ գոռալով, թե նապաստակը բռնվել է, արջը նրան տանում է իր որջ, և իրենք պետք է փրկեն նրան։ Գորշուկը վախենում է արջից, բայց չնայած դրան, գնում է օգնելու նապաստակին։ Նրանք գնում են կուղբի մոտ և կանչում իրենց հետ։ Կուղբը հարցնում է. «Գուցե նա ի՞նքն է մեղավոր»։ Կարճատև վեճից հետո կուղբը գնում է նրանց հետ։ Նրանց է փորձում միանալ նաև մկնիկը, բայց նրան թույլ չեն տալիս։ Ընկերները երկար քայլում են անտառով, մոտենում որջին և նայում պատուհանից։ Պարզվում է, որ արջը հյուր է կանչել նապաստակին թեյ խմելու։ Այդ ժամանակ վառարանի խողովակից դուրս է նետվում մկնիկը՝ գոռալով՝ «Մի՛ մոտեցիր»։ Բոլորը ծիծաղում են, և արջը նրանց հրավիրում է թեյ խմելու։

## Ստեղծողներ

## Թողարկում DVD-ով
Մուլտֆիլմը թողարկվել է DVD-ով մուլտֆիլմերի հավաքածուներում.
* «Ուրախ արկածներ» («Весёлые приключения»), «Սոյուզմուլտֆիլմ», սկավառակում ընդգրկված մուլտֆիլմեր՝ «Ճանապարհորդ գորտը» (, 1965), «Խոմայի արկածները» (, 1978), «Մեկ սիսեռ, երկու սիսեռ» (, 1981), «Սարսափելի պատմություն» (, 1979), «Նա բռնվեց» (1981), «Բռնվեց նա, որ կծում էր» (, 1983), «Ջրի վրա» (, 1986), «Արկածներ լաստի վրա» (, 1981)։

## Տես նաև
* Բռնվեց նա, որ կծում էր
* Անտառային արահետում

## Ծանոթագրություններ

## Գրականություն
*  .

Բովանդակություն՝ «Շղթա երեխաներից» (), «Կապիկներն ու կողոպտիչները» (), «Նա բռնվեց», «Բռնվեց նա, որ կծում էր» ()։

## Արտաքին հղումներ
* 
* 
* 

Կատեգորիա:1981 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Կատեգորիա:Վյաչեսլավ Կոտյոնոչկինի մուլտֆիլմեր
Կազակական փառքի բլուր (հուշահամալիր)

**«Կազակական փառքի բլուր» հուշահամալիր** (), քանդակագործական հորինվածք Ռուսաստանի Ռոստովի մարզի Վոլգոդոնսկ քաղաքում։

## Պատմություն և նկարագրություն
Հուշահամալիրը բացվել է 2008 թվականի նոյեմբերի 4-ին։ Այն գտնվում է Վոլգոդոնսկի մուտքի մոտ` Սուխո-Սոլենովյան ծոցի աջ դարափին։ Համալիրը գտնվում է ծոցի առափին, որը բաժանում է հին և նոր քաղաքը։ Համալիրի հեղինակներն են գրող Վլադիմիր Կարպենկոն և քանդակագործ, Ռուսաստանի նկարիչների միության անդամ Եգոր Դերդիյաշչենկոն։

Հուշահամալիրի կենտրոնական տեղը հատկացվել է գեներալ, Կովկասյան պատերազմի հերոս Յակով Բակլանովի հուշարձանին։ 8 տարեկան հասակում Յակովը հոր գնդի հետ մեկնեց Բեսարաբիա։ Սա դարձավ Ռուսական կայսրության ապագա հերոսի արշավային կյանքի սկիզբը։ Բակլանովն իր կյանքի ավելի քան 30 տարիներն անցկացրել է արշավանքներում։

Կազակական զորքերի առասպելական գեներալ Յակով Բակլանովը ազգային հերոս է, որը խիզախության և արիության համար պարգևատրվել է ոսկե զենքով և արժանացել Սուրբ Աննա մարտական շքանշանի ասպետի կոչման։

Ճարտարապետաքանդակագործական հորինվածքը 10 մետր բարձրությամբ լցնովի բլուր է, որը բաժանված է երկու հավասար մասի, ասես, կիսված է կազակական թրի հզոր հարվածով։ Հենց այդպիսի հարվածը կոչվում է «բակլանովյան»` ի պատիվ կովկասյան պատերազմի անվանի հերոս, ատաման Յակով Բակլանիովի, որը թշնամուն կիսել էր գլխից մինչև թամբ։ Թուրքերը նրան կոչում էին Բաթման-Քըլըչ (կեսփութանոց սրով հսկա), իսկ կովկասցիները` Բաքլյու։

Կիսված բլուրը խորհրդանշում է նաև կազակության պառակտումը «կարմիրների» և «սպիտակների»։

Քանդակագործական հորինվածքի հետևում վեր է խոյանում հինգմետրանոց բլուրը, որը պատրաստված է բետոնից, որի կտրվածքի վրա կարելի է տեսնել Դոնի կազակության ամբողջ պատմությունը։ Պատմության յուրաքանչյուր փուլը պատկերված է ուռուցիկորեն։

Բետոնե սալիկի վրա պատկերված են դոնցի հինգ հայտնի ատամանների (Սարի-Ազմանի, Երմակի, Պլատովի, Բուլավինի և Դենիսովի) խորաքանդակները։ Սալիկի վրա փորագրված են նաև այն ցեղերի անունները, որոնք տարբեր ժամանակներում ապրել են Դոնում։ Դրանք են սկյութները, սարմատները, հոները, ալանները և այլն։ Թվարկված են նաև պատմական տարեթվեր, թագավորների և պատմաբանների արտահայտություններ, տաճարների ոչնչացման պատկերներ։

Բլրի և Բակլանովի հուշարձանի միջև, ասես պատահաբար, «գցված են» գլխարկ ու կազակական թամբ, որի վրա հավերժացվել է դոնցի հանրահայտ գրող Միխայիլ Շոլոխովի «Խաղաղ Դոն» լեգենդար վեպից մի մեջբերում։

Բացի այդ, քանդակագործական հորինվածքը ներառում է առանձին կանգնած երեք մակարդակով շենքը (հիմքում` 120x120 մետր), որտեղ տեղակայվելու են պատկերասրահը, Դոնի կազակության թանգարանը և Զանգ Արքան, որը երեք անգամ գերազանցում է Կրեմլի իր անվանակցին։

## Ծանոթագրություններ

Կատեգորիա:Դոնի Ռոստովի տեսարժան վայրեր
Կատեգորիա:Ռոստովի մարզի հուշարձաններ
Կատեգորիա:Ռոստովի մարզի տեսարժան վայրեր
Նետախոտ նետախոտանման

**Նետախոտ նետախոտանման** (), հովվափողազգիների ընտանիքին պատկանող ծածկասերմ բույս։ Գրանցված է ՀՀ Կարմիր գրքում։

## Նկարագրություն
Բազմամյա  ջրային կամ ճահճային հետերոֆիլ բույս է, ստորգետնյա պալարանման կոճղարմատով։ Լողացող տերևները երկարավուն-նշնաձև են, ձվաձև կամ էլիսաձև, երկու մոտեցած կարճ բլթակներով, ստորջրյա տերևները նստադիր են, թափանցիկ, բութ, վերջրյա տերևները՝ նետանման-եռանկյուն։ Ծաղկաբույլը պարզ կամ ճյուղավորված է։ Պսակաթերթերը սպիտակ են։ Պտղիկները՝ կլորավուն, ուղիղ կտուցով։

## Տարածվածություն
Հայաստանում հանդիպում է Լոռու (Օրան-Լորի) և Երևանի (Սայաթ-Նովա, Սարվանլար) ֆլորիսկական շրջաններում։ Աճում է Կովկասում, Եվրոպայում, միջերկրածովյան ավազանում, Սիբիրում, Ճապոնիայում, Չինաստանում և Հյուսիսային Ամերիկայում։

## Էկոլոգիա
Աճում է ստորին միջին լռնային գոտիներում՝ ծովի մակարդակից  800-1500 մ բարձրությունների վրա, ճահիճներում, ծանծաղ լճերի, ջրավազանների ափերին, բրնձի դաշտերում։ Ծաղկում է հունիս ամսին, պտղաբերում հունիս-օգոստոս ամիսներին։

## Պահպանություն
Կրիտիկական վիճակում գտնվող տեսակ է։ Հայաստանի Կարմիր գրքի առաջին հրատարակչության մեջ ընդգրկված էր որպես անհետացած տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պահպանության գործողություններ չեն իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Հովվափողազգիներ
Կատեգորիա:ՀՀ Կարմիր գրքում գրանցված բույսեր
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Արմատապտուղներ
Կատեգորիա:Վրաստանի բուսական աշխարհ
Խաչիկ Աբեղյան

**Խաչիկ Անդրեի Աբեղյան ** (1909, Նախճավան, Աստապատ-1987), հայ լրագրող, մանկավարժ։
Դեռ վաղ դպրոցական հասակից սիրում էր հայ, ռուս և համաշխարային գրականության դասականներին ընթերցել։ Դպրոցական էր, երբ սկսեց գրել առաջին թղթակցությունները։

## Կենսագրություն
Խաչիկ Անդրեի Աբեղյանը ծնվել է 1909 թվականին, պատմական Նախիջևանի գավառի Թաքազենդ գյուղում։

## Աշխատանքային գործունեություն
1928-1929 թվականներին, նա «Մուրճ և մանգաղ» թերթում գրական աշխատող դարձավ, կուսակցական բաժնի վարիչ, ապա՝ թերթի պատասխանատու քարտուղար։ Ապա երկու տարի որպես ուսուցիչ աշխատեց Կրասնոդարի մարզի Գոյթղ (այժմ Տուապսեի շրջան) հայկական գյուղում։ 1931-1935 թթ. նա «Գրոհ» թերթի պատասխանատու քարտուղարն էր, հետագա հինգ տարիներին՝ Դոնի-Ռոստովում «Ուդարնիկ» բանվորական թերթի խմբագրի տեղակալը։ Մեկ տարի (1941 թ.) նա ուսանեց Մոսկվայի Դտալինի անվան ակադեմիայում, հետո տեղափոխվեց Երևան և 1941-1942 թթ. աշխատեց «Կոմունիստ» թերթում որպես բաժնի վարիչ։ Խ. Աբեղյանը գերազանց տիրապետում էր հայերեն և ռուսերեն լեզուներին։ Նա ոչ միայն գրում էր ակնարկներ և հոդվածներ, այլև կատարում թարգմանություններ։ 1942-1952 թվականներին մայոր հայորդին որպես խմբագրի տեղակալ ծառայեց «Բոյեվայա զվեզդա», «Մարտական աստղ» թերթի խմբագրությունում։

Կատեգորիա:Հայ լրագրողներ
Կատեգորիա:Հայ մանկավարժներ
Վոլոդյա Աբրահամյան (ճարտարագետ)

**Վոլոդյա Ղազարոսի Աբրահամյան ** (), հայ ճարտարագետ։ Տեխնիկական գիտությունների դոկտոր (1982), պրոֆեսոր (1984)։ ՌԴ բարձրագույն մասնագիտական կրթության վաստակավոր գործիչ (2004)։

## Կենսագրություն
Վոլոդյա Ղազարոսի Աբրահամյանը ծնվել է Նախիջևանի Օրդուբադի շրջանի Փառակա գյուղում, 1939 թվականի հուլիսի 20-ին։ 1962 թվականին ավարտել է Երևանի պոլիտեխնիակական ինստիտուտը։ 1984-1994 թվականներին եղել է նույն ինստիտուտի ֆիզիկայի, 1994 թվականից` Սանկտ Պետերբուրգի կապի ռազմական ակադեմիայի բնագիտական գիտակարգերի ամբիոնների վարիչ։

Մի շարք գիտական աշխատանքների հեղինակ է։ Զբաղվել է ստատիկական էլեկտրականացման մեխանիզմների ուսումնասիրությամբ, այդ երևույթի վնասակարության գնահատման հարցերով, ինչպես նաև արդյունաբերության տարբեր բնագավառներում ստատիկական էլեկտրականությունից պաշտպանվելու միջոցառումների մշակմամբ։

## Երկեր
* Абрамян В.К., Статическая электризация сыпучих материалов при их промышленной обработке, Е., 1976 (համահեղինակ).

## Ծանոթագրություններ

Կատեգորիա:Հայ ճարտարագետներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Բլուզ

thumb|Ժամանակակից բլուզ
**Բլուզը** ( ՝ կուրտկա) բարակ կտորից  կանացի թեթև հագուստ է՝ կարճ, գոտկատեղին հասնող վերնաշապիկի տեսքով։ Բլուզն ունենում է թևքեր, օձիք և թեզանիք։ Հաճախ կոճկվում է կոճակներով, սակայն լինում են նաև տունիկանման բլուզներ։ Քիչ չեն հանդիպում նաև կրծքի ժանեկազարդով, բոլորածալերով, փոթազարդերով և ուլունքային ապլիկացիաներով բլուզները։ Սպիտակ բլուզը խիստ գործնական ոճի անփոխարինելի տարր է։ Սովորաբար բլուզները կրում են կիսաշրջազգեստի հետ։

Բլուզան ընդարձակ վերնաշապիկ է, որը կրում են առանց գոտու։ Դա ժամանակների հետ վերափոխված միջնադարյան վերնազգեստ է։ Կանացի և տղամարդու հագուստ է։ Ավելի շատ կրում էին աշխատավորներն ու գյուղերի բնակիչները։
Վաղ ժամանակներում հանդիսացել է որպես զինվորական համազգեստ։
«Բլուզներ»  անվանել են հեղափոխական շարժման մասնակիցներին։

## Պատմություն
Բլուզը որպես կանացի հագուստի տարր հայտնվել է XIX դարում՝ կիսաշրջազգեստի՝ երկու մասի բաժանելու հետևանքով․ վերևի ( ինքնին բլուզը) և ներքևի (կիսաշրջազգեստ)։

## Գրականության  մեջ

## Տես նաև
* Շապիկ

## Ծանոթագրություններ

## Գրականություն
* Բլուզ– տնային տնտեսության կարճ հանրագիտարան / Ի․ Մ․ Սկվարցով և ուրիշներ։ Մ. Պետական Գիտական հրատարակչություն «Խորհրդային Մեծ հանրագիտարան»՝  1959

## Արտաքին հղումներ
* Знакомая и незнакомая блузки
* Блузка — оружие женской красоты
* Статьи о блузках на сайте bluzki-ua.com

Կատեգորիա:Հագուստ
Ազարիա Ակռան

**Ազարիա Ակռան** (), հայ կրոնական գործիչ։

## Կենսագրություն
Ազարիա Ակռանը գործունեություն է ծավալել Նախճավան և Երնջակ գավառներում։

## Կարիերա
Ազարիա Ակռանը եղել է Գարագուշ գյուղի և Քռնայի ս․ Աստվածածին վանքերի վանահայրը։ Նա ճամփորդել է Իտալիայում՝ եղել մայրաքաղաք Հռոմում, ինչպես նաև Վենետիկում։

## Ծանոթագրություններ

Կատեգորիա:Հայ առաքելական քահանաներ
Կատեգորիա:18-րդ դարի ծնունդներ
Կատեգորիա:18-րդ դարի մահեր
Տերեփուկ արմատազամբյուղային

**Տերեփուկ արմատազամբյուղային** (), բարդածաղկավորների ընտանիքին պատկանող ծածկասերմ բույս։

## Նկարագրություն
Բազմամյա անցողուն բույս է, որն ունի 2-5 սմ բարձրություն, երկար խիստ ճյուղավորված կոճղարմատ։ Տերևները երկարավուն են, փետրաձև հատված։ Զամբյուղները միայնակ են, տեղավորված արմատամերձ տերևների վարդակի կենտրոնում՝ 15-36 մմ լայնության։

## Տարածվածություն
Աճում է Երևանի (Զովաշեն և Գառնի գյուղերի միջև) և Զանգեզուրի (Գորիս և Սիսիան քաղաքների միջև, լեռնագագաթ Խուստուփ) ֆլորիստիկական շրջաններում։ Աճում է նաև Արևելյան Անատոլիայում։

Հայտնի են երեք պոպուլյացիոն տեսակներ Հայաստանում և երկուսը՝ Թուրքիայի տարածքում

## Էկոլոգիա
Աճում է միջին լեռնային գոտում՝ ծովի մակարդակից 1200-1600 մ բարձրությունների վրա, կիսաանապատներում, տափաստաներում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։

## Պահպանություն
Վտանգված տեսակ է։ Հայտնի է երկու ֆլորիստիկական շրջաններում, որտեղ հանդիպում է շատ հազվադեպ։ Տարածման շրջանի մայկերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ  CITES-ի և Բեռնի կոնվենցիաների հավելվածներում։

Պահպանություն չի իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Բարդածաղկավորներ
Կատեգորիա:ՀՀ Կարմիր գրքում գրանցված բույսեր
Հաղթանակի 40-ամյակի հրապարակ (հուշահամալիր, Շախտի)

**«Հաղթանակի 40-ամյակի հրապարակ» հուշահամալիր** (), հուշահամալիր Ռուսաստանի Ռոստովի մարզի Շախտի քաղաքի Հաղթանակի 40-ամյակի հրապարակում։

## Պատմություն
«Հաղթանակի 40-ամյակի հրապարակ» կամ «Զինվորի հրապարակ» հուշահամալիրը կառուցվել է ի նշանավորումն Հայրենական մեծ պատերազմում հաղթանակի 40-րդ տարեդարձի։

Հուշահամալիրը ներառում է սաղավարտով և վեր պարզած ձեռքին ինքնաձիգով զինվորի քանդակագործական հորինվածքը։ Քանդակի բարձրությունը մոտ 15 մետր է, զինվորը վեր պարզած ձեռքով ասես հաստատում է Հայրենական պատերազմի տարիներին հակառակորդի նկատմամբ հաղթանակը։ Զինվորի քանդակի կողքին տեղադրված է բացված դրոշի ձևով երեք ստելա։ Ստելաներին ամրացված են մետաղից ձուլված Հաղթանակի, Հայրենական պատերազմի և Փառքի շքանշանները։ Դրանք խորհրդանշում են Շախտիի բնակիչների և քաղաքն ազատագրողների ներդրումը նացիստների հանդեպ տարած հաղթանակում։ Գրանիտե ստելայի վրա գրված է. *«Հայրենիքը ձեզ կփառավորի հավիտյան։ Հայրենական մեծ պատերազմի մարտերի դաշտերում զոհվել է 10 հազար շախտեցի։ 35 հազարն արժանացել է մարտական պարգևների, այդ թվում 27-ը` [[Խորհրդային Միության հերոս]]ի կոչման»։*

Կողքին` հրապարակում, տեղադրված է հինգ լապտեր, որոնք խորհրդանշում են 1941-1945 թվականների Հայրենական մեծ պատերազմի տարիները։

Հուշարձանը պատրաստվել է Ուկրաինական ԽՍՀ գեղարվեստի հիմնադրամի Խարկովի քանդակների գործարանում։ Հուշարձանի հեղինակներն են քանդակագործներ, վաստակավոր նկարիչ, Ուկրաինական ԽՍՀ Տ. Գ. Շևչենկոյի անվան պետական մրցանակի դափնեկիր Յ. Ի. Ռիկը և Ի. Պ. Յաստրեբովը, ճարտարապետներ, Ուկրաինական ԽՍՀ Տ. Գ. Շևչենկոյի անվան պետական մրցանակի դափնեկիրներ Է. Յ. Չերկասովը, Ա. Ա. Մաքսիմենկոն և Շախտի քաղաքի գլխավոր ճարտարապետ Վ. Պ. Օնիշչենկոն։

Հայրենական մեծ պատերազմում տարած հաղթանակի տոնակատարության օրերին «Հաղթանակի 40-ամյակի հրապարակ» հուշահամալիրի մոտ հանրահավաքի են գալիս Շախտիի բնակիչները։

## Պատկերասրահ

«Soldier» (Shakhty).jpg|Զինվորի քանդակը
Памятник "Солдат".JPG|Տեսք կողքից
Шахты. Фрагмент памятника Солдату.jpg|Գրանիտե ստելան


## Ծանոթագրություններ

Կատեգորիա:1967 հիմնադրումներ
Կատեգորիա:1967 քանդակներ
Կատեգորիա:Ռոստովի մարզի հուշարձաններ
Հիմար աղջիկը

**Հիմար աղջիկը** (), ռեժիսոր Զոյա Կիրեևայի մուլտիպլիկացիոն ֆիլմը, ստեղծվել է Սվերդլովսկի «Ա-ֆիլմ» ստուդիայում 2006 թվականին։ «Երեք երազանք» մուլտֆիլմերի շարքից է։ Գեղարվեստական ղեկավարը Վալենտին Օլշվանգն է։

## Սյուժե
Հեղինակային աշխատանք է։ Մուլտֆիլմում ներկայացված է խորհրդային ժամանակների երեխայի յուրահատուկ աշխարհայացը։ Այստեղ կան և՛ աշխարհի ճանաչողություն, և՛ առաջին հիասթափություններ, և՛ մեծահասակների աշխարհի անտարբեր հիմարություն։ Անկեղծ և խորը մուլտֆիլմը ցույց է տալիս խորհրդային շրջանի մանկապարտեզների կենցաղը։

## Երաժշտություն
Մուլտֆիլմում օգտագործվել է Իգոր Նիկոլաևի երգը` գրված Լիդիա Կոզլովայի «Այսբերգ» (1983) բանաստեղծության բառերով, կատարում է Ալլա Պուգաչովան։

## Մրցանակներ
«Հիմար աղջիկը» մուլտֆիլմի ստացած մրցանակները.

* 2016 
** Կինոդպրոցների «Կինոփորձ» երրորդ միջազգային կինոփառատոն-պրակտիկում, փառատոն գրան-պրի, «Հանդիսատեսի համակրանք» մրցանակ։
* 2007
** Անիմացիոն կինոյի 12-րդ ռուսական բաց փառատոն (Սուզդալ-2007)
** «Կինոտավր» ռուսական 18-րդ կինոփառատոն (Սոչի)
** Միջազգային անիմացիոն կինոփառատոն (Անսի, Ֆրանսիա), լավագույն դեբյուտ մրցանակ
** «Ուղերձ մարդուն» ՄԿՓ (Սանկտ-Պետերբուրգ)
** Հայրենական կինոյի 5-րդ մոսկովյան «Մոսկովյան պրեմիերա» փառատոն 
** Ռուսական ֆիլմի «Պատուհան դեպի Եվրոպա» 15-րդ փառատոնը, (Վիբորգ), «Արծաթե մակույկ» մրցանակ` «Մեծ փոքր ֆիլմ» անվանակարգում
** «Ոսկե ձկնիկ» մանկական անիմացիայով ֆիլմերի միջազգային փառատոն, մրցանակ լավագույն դեբյուտ անվանակարգում
** Սանկտ-Պետերբուրգի կարճամետրաժ ֆիլմերի միջազգային «Open Cinema» կինոփառատոն։ Մրցանակ «Դեպի մեծ կինեմատոգրաֆ կատարած վառ ու ինքնաբավ մուտքի համար» անվանակարգում
** Էդինբուրգի կինոփառատոն
** Միջազգային անիմացիոն «Fantoche»(«Ֆանտոշ») փառատոն Բադենում (Շվեյցարիա), փառատոնի գլխավոր մրցանակ
** Անիմացիոն կինոյի միջազգային «Cinanima» փառատոնի Էշպինյոյում (Պորտուգալիա). փառատոնի մրցանակ
** Անիմացիոն արվեստի V միջազգային «Մուլտիվիդենիե» փառատոն. Գրան պրի
* 2008
** Ռուսաստանի կինոգետների ու կինոքննադատների գիլդիայի «Սպիտակ փիղ» մրցանակ, լավագույն անիմացիոն ֆիլմ անվանակարգում
** «ԿՐՈԿ» միջազգային կինոձառատոն. 3-րդ կատեգորիայի մրցանակ (դեբյուտներ)
** «ԿՐՈԿ» միջազգային կինոփառատոն. մրցանակ Իվան Մաքսիմովի կողմից` կանացի լավագույն դերի համար

2007 թվականին մուլտֆիլմ արժանացել է Անսիի անիմացիոն ֆիլմերի միջազգային կինոփառատոնի մրցանակին` լավագույն դեբյուտ անվանակարգում

## Ծանոթագրություններ

## Արտաքին հղումներ
* 
* 
* 

Կատեգորիա:2006 մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Ռուսական մուլտֆիլմեր
Կարոլ Ջի

**Կարոլինա Գիրալդո Նավարրո ** (, ), առավել հայտնի է իր բեմական **Կարոլ Ջի** անունով։ Կոլումբիական ռեգգիոն երգչուհի և երգահան, նրա երգերը՝ «Ahora Me Llama»-ն, «Mi Cama»-ն և «Culpables»-ն եղել են Billboard Hot Latin Songs-ի թոփ տասնյակում։

## Կյանք և կարիերա
Մանուկ հասակում Կարոլին Գիրալդո Նավարրոն մասնակցել է The X Factor տաղանդների մրցույթին։ Նախքան Նյու Յորք տեղափոխվելը՝ հետագա  ուսումը շարունակելու, շարունակեց իր ուսումը Մեդելինի Կալասանզում և սովորեց երաժշտություն Անտիոքի համալսարանում։ 2007 թվականին նա սկսեց օգտագործել բեմական անվանումը՝ Կարոլ Ջիին։

2013 թվականին նա համագործակցեց պուերտո ռիկացի երգիչ Նիքի Ջեմի հետ և թողարկեց "Amor De Dos" երգը, որը շատ հայտնի դարձավ Կոլումբիայում և ունեցավ ավելի քան 90 միլիոն դիտում YouTube- ում։

2014 թվականին նա համագործակցել է ռեգգիոնի կոլումբիական գործընկերոջ և լատինաամերիկյան վոկալիստ Էնդի Ռիվերաի հետ և թողարկել է "Mañana" երգը որն այժմ ունի ավելի քան 90 միլիոն դիտում YouTube-ում։ Նա նաև թողարկել է «Ricos Besos» երգը, բայց ոչ այնքան հաջող։

2015 թվականին նա թողարկել է արգենտինական ռոք խմբի «Ya No Te Creo» երգը՝  «Mil Horas» անվանմամբ, որն ինքն էր մշակել։ Որոշ ժամանակ անց Կարոլը համագործակցում է ամերիկյան ռեգգիոնի երգիչ Դե Լա Գեթթոյի հետ, «Te Lo Quiero Hacer» երգը թողարկելու համար։ 2016 թվականի մարտին թողարկեց «Casi Nada» երգը, իսկ նույն տարվա ապրիլին՝ «Muñeco De Lego» երգը։

2017-ին Կարոլը հանդես եկավ Bad Bunny- ի հետ «Ahora Me Llama» միասնական երգով, որը արագորեն հայտնի դարձավ և  ստացավ ավելի քան 640 մլն դիտում YouTube- ում։ Որոշ ժամանակ անց, նույն տարվա ընթացքում նա թողարկել է "A Ella" երգը, որը մեծ ճանաչում ստացավ Կոլումբիայում։ Ավելի ուշ, նա համագործակցել է ռեգգիոնի կոլումբիական գործընկերոջ և լատինաամերիկյան վոկալիստ Քեվին Ռոլդանի հետ և թողարկել է «Eres mi Todo» երգը։ Նաև տարվա ընթացքում նա միացել է տաղանդների շոուին` Pequeños Gigantes USA- ին, որպես թիմի ավագ և դատավոր՝ Պրինց Ռոյսի, Լուիս Կորոնելի և Բիանկա Մարրոքինի հետ միասին։ Խոսելով քաղաքային երաժշտության գենդերային բացերի մասին, Գիրալդոն ասաց. "Կանայք պետք է ավելի շատ տեղ ունենան քաղաքային երաժշտության մեջ։ Ժանրը շատ է զարգացել ինչպես երաժշտական մակարդակով, այնպես էլ տեքստերի առումով, ինչը որ այժմ այնքան էլ հեշտ չէ։ Մեզ համար սա լավ հնարավորություն է"։  2017 թ. Premios Juventud պարգևատրության ժամանակ նա հանդես եկավ իր բացման ելույթով։

## Սկավառակագրություն
### Ստուդիական ալբոմներ

### Երգեր

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Կոլումբիացի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Բեմական կեղծանուններ
Նրան անվանում էին Մումու (ֆիլմ)

**«Նրան անվանում էին Մումու»** (), 2015 թվականին նկարահանված ռուսական դրամա, որի ռեժիսորն է Վլադիմիր Միրզոևը։ Ֆիլմը կամերային սոցիալ-քաղաքական աշխատանք է՝ հիմնված իրական փաստերի վրա։ Նկարահանումները ավարտվել են 2013 թվականի նոյեմբերին։ Պրեմիերան կայացել է փակ ցուցադրությամբ՝ 2016 թվականի հունվարի 24-ին։

Նույն տարվա սեպտեմբերին ժապավենը ցուցադրվեց «Ամուրի աշուն» կինոփառատոնի շրջանակներում։

2016 թվականի հոկտեմբերին ֆիլմը ցուցադրվել է «ՏՆՏ» հեռուստաալիքով։

## Պատմական հիմք
Ֆիլմը հիմնված է իրական դեպքերի վրա՝ Եկատերինա Գերասիմովայի մասնակցությամբ, որը բլոգոլորտում հայտնի է «Կատյա Մումու» կեղծանվամբ։  2009-2010 թվականներին նա աշխատել է հատուկ ծառայությունում և ինտիմ հարաբերություններ է ունեցել ընդդիմադիր քաղաքական գործիչների հետ, որոնց շարքում էին Վիկտոր Շենդերովիչը, Իլյա Յաշինը, Էդուարդ Լիմոնովը և ուրիշները։ Այդ հանդիպումները տեսանկարահանվել և որպես կոմպրոմատ տեղադրվել համացանցում։

## Սյուժե
Ֆիլմը նկարահանված է իրական դեպքերի հիման վրա։ Այն պատմում է հերթական սեռական սադրանքների մասին։ Գլխավոր հերոսուհին Եկատերինա Գերասիմովան է՝ հայտնի Մումու անունով, որի «զոհերն» են դարձել շատ ընդդիմադիր գործիչներ ու լրագրողներ։

## Քննադատություն
Ֆիլմի ցուցադրությունը հեռուստատեսությամբ առաջացրեց զանազան կարծիքներ։ Դժգոհություն արտահայտեցին ինչպես իշխանության կողմնակիցները, այնպես էլ նրանց հակառակորդները։

## Դերերում
* Իրինա Վիլկովա - *Իռա*
* Ելենա Կորենևա - *Գրիշայի մայրը*
* Օլգա Լապշինա - *մորաքույր Լարիսա*
* Օլգա Լիսակ - *հոգեբան*
* Վալերիա Պրիխոդչենկո - *Իռայի մայրը*
* Իրինա Բուտանաևա - *Օլյա*
* Եֆիմ Շիֆրին - *Ռոզովսկի*
* Պյոտր Ֆյոդորով- *Գրիշա*
* Իգոր Վորոբյով - *Գրոսս*
* Եվգենի Բուսլակով - *Պաշկա*
* Յուրի Սիսոև - *Սուրիկով*
* Կիրիլլ Լեդնև - *հոգաբարձու*
* Եկատերինա Ռյաբուշինսկայա - *մորաքույր Տայա*
* Տամիլա Նեստերենկո - *Իռայի զարմիկը*
* Տատյանա Ուխարովա- *Մանյա*
* Լյուդմիլա Ստոգնի - *Մադամ*
* Ալեքսանդր Յացենտյուկ - *թղթատար*

## Ստեղծողներ
* Ռեժիսոր - Վլադիմիր Միրզոև
* Սցենարիստ - Անաստասիա Պալչիկովա
* Օպերատոր - Մաքսիմ Տրապո
* Նկարիչ - Էդուարդ Գալկին
* Կոմպոզիտոր - Ալեքսանդր Մանոցկով
* Մոնտաժ - Գեորգի Լետոնինսկի
* Պրոդյուսերներ - Եկատերինա Միրզոևա, Անդրեյ Աննենսկի, Սերգեյ Բոգդանով

## Ծանոթագրություններ

## Արտաքին հղումներ
* 
* Владимир Мирзоев о фильме «Её звали Муму» 

* *[[Барабанов, Илья Алексеевич|Барабанов И. А.]]* Антинорма, ставшая нормой // The New Times, № 3 (394) от 01.16
* Что на новенького // Независимая газета, 29.01.2016
* 

Կատեգորիա:2010-ականների ռուսերեն ֆիլմեր
Կատեգորիա:2015 ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ռուսական դրամա ֆիլմեր
Այն ամենը, ինչ ես ունեմ (ֆիլմ)

**«Այն ամենն, ինչ ես ունեմ»** (), ամերիկյան դրամա՝ նկարահանված 2015 թվականին։ Ֆիլմի ռեժիսորը Փիթեր Սոլեթն է։ Ֆիլմի սցենարը գրել է Ռոն Նիսուոները։

## Սյուժե
Լորել Հեսթերը (Ջուլիանա Մուր) Նյու Ջերսի նահանգի ոստիկանության վաստակավոր սպա է, որն ապրում է իր սիրեցյալ Սթեյսի Անդրեի (Էլեն Փեյջ) հետ։ Անսպասելիորեն Լորենն իմանում է, որ իր մոտ հայտնաբերվել է 4-րդ աստիճանի թոքերի քաղցկեղ և նրա ապրելու շանսերը մեծ չեն։ Նա ցանկանում է թոշակային խնայողությունները նվիրաբերել իր կյանքի ընկերոջը, ինչպես դա անում են իր հետերոսեքսուալ գործընկերները։ Սակայն տեղական իշխանությունները մերժում են Լորելի խնդրանքը, քանի որ նրա կյանքի ուղեկիցը կին էր։ Լորելը, որը միշտ թաքցրել է իր սեռական կողմնորոշումը  գործընկերներից ու ղեկավարությունից, մահվան շեմին սկսում է բացահայտ պայքարել արդարության համար՝ հանուն այն կնոջ՝ ում սիրում է։ Պայքարին միանում են նաև Լորելի գործընկեր Դեյն Ուելսը (Մայքլ Շենոն) և ակտիվիստ Սթիվեն Գոլդշտեյնը (Սթիվ Կարել)։ Նրանց ուժերի շնորհիվ և՛  ոստիկանությունը, և՛ սովորական քաղաքացիները սկսեցին պայքարել օրենքի հավասարության համար։

## Դերերում
*Ջուլիան Մուր - Լորել Հեսթեր
*Էլեն Փեյջ - Սթեյսի Անդրե
*Մայքլ Շենոն - Դեյն Ուելս
*Սթիվ Կարել - Սթիվեն Գոլդշտեյն
*Լյուկ Գրայմս - Թոդ Բելկին
*Մերի Բերդսոնգ - Քերոլ Անդրե
*Քելի Դեդմոն -  Լինդա Հեսթեր Դի Օրիո
*Գեբրիել Լունա - Քեսադա
*Էնթոնի Դեսանդո - Տուխի

## Արտադրություն
2010 թվականին սցենարիստ Ռոն Նիսուոները հայտարարեց, որ ցանկանում է գրել Սինտի Ուեյդի վավերագրական կարճամետրաժ «Ժառանգության իրավունք» ֆիլմի ադապտացված տեքստը։ Այդ ժամանակ դերասանուհի Էլեն Փեյջն արդեն համաձայնվել էր խաղալ Սթեյսի Անդրեի դերում։ Նա առաջինն էր, ով միացավ դերասանական անձնակազմին։ Պրոդյուսերներ Մայքլ Շամբերգն ու Սթեյսի Շերը Ուեյդին ուղարկել են վավերագրական ֆիլմի  կրկնօրինակը և հարցրել, թե արդյո՞ք հետաքրքրված է գլխավոր հերոսի կերպարում նկարահանվելու համար, որին «նա միանգամից համաձայնել է»։ Քեթրին Հարդվիկը ընտրվել էր որպես ֆիլմի ռեժիսոր, բայց հետո դուրս եկավ նախագծից։ 2012 թվականին ռեժիսոր է ընտրվել Փիթեր Սոլեթը։  Ջուլիան Մուրը դերասանական անձնակազմին է միացել 2014 թվականի փետրվարին։ Սթիվեն Գոլդշտեյնի դերի համար ընտրվել էր Զակ Գալիֆիանակիսը, որը չխաղաց և նրան փոխարինեց Սթիվ Կարելը։

## Թողարկում
Ֆիլմի պրեմիերան կայացել է 2015 թվականի հոկտեմբերի 2-ին։

## Քննադատություն
Ֆիլմը հիմնականում ստացել է քննադատների բացասական գնահատականները։ Rotten Tomatoes կայքում ֆիլմն ունի 48% վարկանիշ 127 մեկնաբանության հիման վրա և հնարավոր 10-ից 5,6 բալ։ Metacritic կայքում ֆիլմն ունի հնարավոր 100-ից 50 միավոր՝ 30 մեկնաբանության հիման վրա։

## Ծանոթագրություններ

## Արտաքին հղումներ
* Официальный сайт фильма

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:ԼԳԲՏ ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Ջերսիում
Կատեգորիա:Նյու Յորք նահանգում նկարահանված ֆիլմեր
Աղվեսն ու արջը (մուլտֆիլմ)

**«Աղվեսը և արջը»** (), 1975 թվականի մուլտֆիլմ, որը ստեղծել է ռեժիսոր Նատալյա Կոտովշչիկովան (Գոլովանովա)` ռուսական ժողովրդական հեքիաթի հիման վրա։

## Սյուժե
Արջը ձմռան համար տակառով մեղր էր պահել, բայց նրա մոտ է գալիս աղվեսը և խնդրում մեկ օր ապրել նրա տանը։ Բարի արջը համաձայնվում է։ Գիշերը աղվեսը արթնանում է ու պոչով հարվածում է վառարանին։ Արջը տեղից ցատկում է, իսկ աղվեսը ասում է, որ նրա հետևից են եկել, նա բժշկում է բոլորին, իբր, եկել են կանչում են, քանի որ երեխա է հիվանդացել։ Արջը թողնում է աղվեսին, իսկ աղվեսը թաքուն մի փոքր մեղր է ուտում։ Հաջորդ օրը, արջը իր համար սահնակ է պատրաստում և սահում է ընկած տերեևների վրայով, քանի դեռ չի եկել ձմեռը, իսկ աղվեսը քայլում է արևածաղիկների դաշտում։ Արջը հարցնում է աղվեսին. «Ի՞նչ է երեխայի անունը»։ Աղվեսը պատասխանում է՝ «Վերխուշեչկա»։

Երկրորդ գիշերը աղվեսը նորից ստում է, որ նրա հետևից եկել են, գնում է նկուղ և նորից ուտում է մեղրից։ Հաջորդ օրը, նույնը կրկնվում է, արջը սահում էր բլրից, չնայած դեռ ձմեռ չէր, իսկ աղվեսը քայլում էր արևածաղկի դաշտում։ Արջը կրկին հարցնում է. «Ի՞նչ է երեխայի անունը»։ Աղվեսը պատասխանում է. «Սերյոդոչկա»։

Երրորդ գիշերը նա կրկին ստում է, որ նրա հետևից են եկել, բարձրանում է նկուղ, ուտում է ամբողջ տակառով մեղրը և քնում է տակառի դիմաց։ Առավոտյան արջը չի գտնում աղվեսին տանը և բարձրանում է նկուղ։ Այնտեղ նա տեսնում է աղվեսին, որը քնած էր դատարկ տակառի դիմաց։ «Դե, ի՞նչ կնքահայր։ Ի՞նչ է երեխայի անունը», - հարցնում է արջը։ «Օստատոչեկ», - ասում է քնած աղվեսը՝ արթնանալով և տեսնելով արջին, վեր է թռնում և դուրս ցատնկում պատուհանից։ Խեղճ արջը մոտալուտ ձմռանը մնում է առանց մեղրի։

## Ստեղծողներ

* Ստեղծողները ներկայացված են ըստ մուլտֆիլմերի տիտրերի։

## Մրցանակներ
* 1976՝ Երեխաների և երիտասարդների համար Խիխոնի (Իսպանիա) XIV միջազգային կինոփառատոնի մրցանակ։

## Ծանոթագրություններ

## Գրականություն
*  Книга по мультфильму.

Կատեգորիա:«Սոյուզմուլտֆիլմ» ստուդիայի մուլտֆիլմեր